આદરણીય ગુણવંતભાઈ જે રીતે વાક્યરચનામાં કુશળતાપૂર્વક વિરોધાભાષી શબ્દોનો ઉપયોગ કરી વાક્યના વૈભવમાં વૃદ્ધિ કરી, જે સર્જનાત્મકતા અને રચનાત્મકતા પ્રગટાવે છે તે ખરેખર અદભૂત હોય છે.એમનો કટાક્ષ પણ અનેસ્થેશીયા જેવો હોય છે, ઓપરેશન થાય પણ ખબરેય ન પડે! વાક્યોમાં શબ્દોની સુંદરતા સાથે એનો વૈભવ એટલો સરસ રીતે પ્રગટ થાય કે આપણને સતત માણવાનું મન થાય.ગુણવંતભાઈ તો આપણા ગુજરાતના સાહિત્યરત્ન છે. એમના જેવી લેખન શૈલી કદાચ વિશ્વના કોઈ સાહિત્યકારમાં પણ નહિ હોય એવી અદભૂત છે. એમનું સાહિત્ય જેટલીવાર વાંચો દર વખતે તમને એમાંથી કંઇક નવું જ સમજાશે. ગુજરાતી સાહિત્યમાં ગુણવંતભાઈના અદભૂત પ્રદાન બદલ જેટલો આભાર માનીએ તેટલો ઓછો છે. એમનું સાહિત્ય વાંચતા ઘણીવાર એવું લાગે કે તેઓ ભગવાન સાથે સીધી વાતચીત કરી રહ્યાં છે.